Železničná trať Zvolen – Diviaky

|}
Železničná trať Zvolen – Diviaky (v cestovnom poriadku pre verejnosť označená ako železničná trať číslo 171) je železničná trať na Slovensku, spájajúca Zvolen a Diviaky (Turčianske Teplice) cez Kremnicu.

Dejiny 
Trať Zvolen – Kremnica – Diviaky bola súčasťou Uhorskej severnej železnice Budapešť – Salgótarján – Lučenec – Zvolen – Vrútky (prepojenie s Košicko-bohumínskou železnicou), sprevádzkovanej 12. augusta 1872. Úvahy o prepojení Zvolena s Košicko-bohumínskou železnicou cez Ružomberok alebo Harmanec stroskotali na vysokých nákladoch a bol vybratý variant, vedúci cez Kremnicu. 

Trať cez Kremnicu predstavoval hlavnú spojnicu Zvolena s Vrútkami, no po vybudovaní trate Banská Bystrica – Dolná Štubňa sa /v decembri 1940/ ťažisko dopravy presunulo práve na túto trať. Úsek cez Kremnicu a Hronskú Dúbravu bol premenovaný na Železničná trať Zvolen – Diviaky.

Výstavba 
Výstavba železničnej trate Zvolen – Kremnica – Diviaky, ktorá na úseku dlhom 35 km stúpala z nadmorskej výšky  v údolí Hrona do stanice Kremnické Bane vo výške  bola veľmi náročná. Bolo potrebné vybudovať množstvo zárezov, násypov i tunelov, aby sa prekonali výškové rozdiely horskej trate. 

Práce začali v máji 1870 a už 12. augusta 1872 bola trať uvedená do prevádzky. Prvý osobný vlak bol z Vrútok vypravený 12. augusta o 1:18 s príchodom do Budapešti o 12:51 h. a opačným smerom vyšiel z Budapešti zmiešaný vlak (osobné a nákladné vozne) 11. augusta o 23. h. s príchodom do Vrútok o 15:05 h. nasledujúceho dňa.

Na úseku od Trnavej Hory po stanicu Horná Štubňa bolo vybudovaných 10 tunelov so súhrnnou dĺžkou 2 670 m. Ich názvy sa nemenili a v medzivojnovom období k nim pribudli ďalšie 2, ktoré vznikli zaklenutím veľkých zárezov. Tým narástla ich celková dĺžka na terajších 3 185 m.

Tunely:
 Pitelová (374 m)
 Veľká Skalka (213 m)
 Malá Skalka
 Skalica (73 m)
 Kečka (334 m)
 Bartoška (106 m)
 Hrenca I (487 m)
 Hrenca II (129 m)
 Sohler (659 m)
 Kremnický (122 m)
 Blaufus (531 m)
 Turček (37 m)

Priebeh 
Trať začína v stanici Zvolen a vedie údolím Hrona až po Hronskú Dúbravu, kde začína stúpať traverzovaním južných svahov Kremnických vrchov. Pri Šášovskom Podhradí sa stáča do doliny Kremnického potoka a pokračuje ku Kremnici. 

Od Kremnice trať stúpa na Kremnické Bane, kde dosahuje najvyšší bod  a prechádza do Turca. Klesá okolo obce Turček a pri Hornej Štubni sa spája s traťou do Banskej Bystrice.

Stanice na trati  
 Zvolen – osobná stanica – križovatka s traťou 150 (Zvolen – Nové Zámky), 153 (Zvolen – Čata), 160 (Zvolen – Košice) a 170 (Zvolen – BB – Vrútky)
 Hronská Dúbrava – križovatka s traťou 150 (Zvolen – Nové Zámky) a 154 (Hronská Dúbrava – Banská Štiavnica)
 koniec dvojkoľajnej trate a elektrickej trakcie 25 kV 50 Hz AC
 Trnavá Hora 
 Bartošova Lehôtka 
 Jastrabá
 Kremnica
 Kremnické Bane
 Turček
 Horná Štubňa – križovatka s traťou 145 (Prievidza – Horná Štubňa)
 od stanice Horná Štubňa zdvojkoľajnenie trate
 Diviaky – križovatka s traťou 170 (Zvolen – Vrútky)

Pozri aj 
 Zoznam železničných tratí na Slovensku
 Dejiny železníc na Slovensku
 Uhorská severná železnica

Iné projekty

Externé odkazy 
 ŽSR cestovné poriadky podľa trate

Zdroj 
 www.vlaky.net

Zvolen – Diviaky
Doprava v okrese Zvolen
Doprava v okrese Žiar nad Hronom
Doprava v okrese Turčianske Teplice